**ПОКРАЈИНСКИ СЕКРЕТАРИЈАТ ЗА ФИНАНСИЈЕ**

**ИНФОРМАЦИЈА О ОСТВАРЕНИМ ПРОСЕЧНИМ НЕТО ЗАРАДАМА**

 **У ПЕРИОДУ ЈАНУАР – ЈУН 2014. ГОДИНЕ У РЕПУБЛИЦИ СРБИЈИ**

Нови Сад, август 2014. године

**1. ПРОСЕЧНЕ НЕТО ЗАРАДЕ по запосленом У ПЕРИОДУ ЈАНУАР - јун 2014. ГОДИНЕ**

Један од показатеља економске и привредне развијености свакако су и просечне нето зараде по запосленом. У овом поглављу анализиране су просечне нето зараде (у даљем тексту: просечне зараде) на нивоу Републике Србије и на нивоу статистичких територијалних јединица, нивоа НСТЈ 2 - региони и НСТЈ 3-области, у оквиру Региона Војводинe.

 **1.1. просечне зараде по регионима (нстј 2)**

На основу података Републичког завода за статистику[[1]](#footnote-1), просечна зарада у Републици Србији у периоду **јануар-јун** 2014. године, износила је **43.415** динара, а што се може видети из Табеле1, дате у прилогу Информације.

Посматрано по регионима просечна зарада јеизносила у:

1. Београдском региону - 54.102 динара,
2. Војводини – 41.627 динара,
3. Региону Јужне и Источне Србије – 37.571 динар и
4. Региону Шумадије и Западне Србије – 36.866 динара.

Посматрано у односу на републички просек, **изнад** републичког просека била је само просечна зарада у **Београдском региону** и то за **10.687** динара, или за **24,6%.**

У свим осталим регионима, просечна зарада била је **испод** републичког просека. Тако је просечна зарада у:

1. Војводини била за 1.788 динара, односно за 4,1% испод републичког просека,
2. Региону Јужне и Источне Србије –за 5.844 динара, односно за 13,5% испод републичког просека и
3. Региону Шумадије и Западне Србије – за 6.549 динара, или за 15,1% испод републичког просека.

ПРОСЕЧНЕ ЗАРАДЕ У ПЕРИОДУ ЈАНУАР - ЈУН 2014. ГОДИНЕ У ОДНОСУ НА ИСТИ ПЕРИОД 2013. ГОДИНЕ

У односу на исти период 2013. године просечна **зарада у Републици Србији** је **повећана за 598** динара, или за **1,4%.**

**Сви региони**, **осим** **Војводине**, забележили су номинални **раст** просечних зарада и то:

1. Београдски регион – за 1.660 динара или 3,2%,
2. Регион Јужне и Источне Србије – за 468 динара или 1,3%, и
3. Регион Шумадије и Западне Србије – за 277 динара или 0,8%.

Једино је у **Војводини** забележен **пад** просечних зарада за **108 динара** или **0,3%.**

Уколико се узме у обзир остварени индекс потрошачких цена од 102,3[[2]](#footnote-2), може се констатовати да су просечне зараде **у првом полугодишту ове године** биле **реално смањењне** у односу на исти период 2013. године, како **на нивоу** **Републике Србије** и то за **0,9%,** тако и у **свим регионима, осим Београдског**, и то у:

1. Региона Јужне и Источне Србије – за 1%,
2. Региона Шумадије и Западне Србије – за 1,5% и
3. Војводини - за 2,5% .

У **Београду** просечне зараде су реално **повећане** за **0,8 %.**

**1.2. просечне зараде НА НИВОУ ОБЛАСТИ (НСТЈ 3) У ВОЈВОДИНИ**

Посматрано по областима просечна зараде је износила у:

1. Западнобачкој области –36.171 динар,
2. Севернобанатској области – 37.088 динара,
3. Сремској области – 37.091 динар,
4. Средњoбанатској области – 38.188 динара,
5. Севернобачкој области – 39.116 динара,
6. Јужнобачкој области – 45.405 динара и
7. Јужнобанатској области – 45.586 динара.

Од седам области у Војводини, **у пет** области просечне зараде су биле **испод** републичког просека, и то у

1. Западнобачкој области – за 7.244 динара, или за 16,7%,
2. Севернобанатској области – за 6.327 динара, или за 14,6%,
3. Сремској области – за 6.324 динара, или за 14,6%,
4. Средњoбанатској области – за 5.227 динара, или за 12,0% и
5. Севернобачкој области – за 4.299 динара, или за 9,9%.

Просечне зараде **изнад** републичког просека остварене су у **две** области, и то у:

1. Јужнобанатској области – за 2.171 динар, или за 5,0%. и
2. Јужнобачкој области – за 1.990 динара, или за 4,6% .

Уколико узмемо у обзир индекс потрошачких цена и посматрано остварене зараде у првом полугодишту ове године у односу на зараде у истом периоду 2013. године, можемо констатовати да је зарада у свим областима у Војводини, осим Севернобачке, **реално** **смањена**, и то у:

1. Средњoбанатској области – за 5,6%,
2. Западнобачкој области – за 3,8%,
3. Јужнобанатска област – за 3,1%.
4. Јужнобачкој области – за 3,1%,
5. Севернобанатској области –за 1% и
6. Сремској области – за 1%.

У **Севернобачкој области** просечне зараде су реално **повећане** за **2%.**

**1.3. просечне зараде по општинама и градовима**

Посматрано по општинама и градовима у Војводини, **најнижу** просечну зараду остварила је општина **Пландиште – 27.293** динара, а **највишу** општина **Вршац – 51.807 динара**, што значи да су се зараде кретале у распону од 1 до 1,9.

Просечна зарада у општини **Пландиште** била је за **16.122 динара,** или за **37,1% испод** републичког просека, а у општини **Вршац** за **8.392 динара**, или за **19,3% изнад** републичког просека.

Зараду **изнад** просека Републике Србије остварило је **6 јединица** локалне самоуправе и то 2 града и 4 општине:

1. Вршац - за 8.392 динара, или за 19,3%;
2. Беочин – за 7.052 динара, или за 16,2%;
3. **Панчево** – за 6.255 динара, или за **14,4%,**
4. Бачка Паланка – за 4.491 динар, или за 10,3%;
5. **Нови Сад** је - за 4.410 динара, или за **10,2%,**
6. Пећинци - за 3.273 динара, или за 7,5%.

Просечну зараду **испод** републичког **просека** остварило је **39** јединица локалне самоуправе и то 4 града и 35 општина. Посматрано на нивоу градова, зарада испод републичког просека остварена је у:

1. Сомбору - за 8.685 динара, или за 20%;
2. Суботици - за 3.447 динара, или за 7,9%;
3. Сремској Митровици - за 3.360 динара, или за 7,7% и у
4. Зрењанину - за 2.631 динар, или за 6,1% .

Посматрано у односу на прво полугодиште 2013. године **номинални** **раст** просечних зарада у Војводини бележи **26 јединица** локалне самоуправе и то **два града**, Суботица и Сремска Митровица и **24 општине**.

Остали градови, Сомбор, Панчево, Нови Сад и Зрењанин, као и 15 општина у Војводини забележили су пад номиналних зарада, и то у распону од 0,3% у општинама Инђија и Вршац, до 16,3% у општини Житиште. У Новом Саду зараде су реално смањене за 3,5%.

Уколико се узме у обзир индекс потрошачких цена, може се закључити да је **реалан раст** зарада забележен код **16 локалних самоуправа** и то код 14 општина и 2 града - Суботице и Сремске Митровице и кретао се у распону од 0,1% у општини Темерин, до 20,2% у општини Сремски Карловци.

Реалан пад зарада забележен је код 29 локалних самоуправа, 4 града и 25 општина, а што се може витеди из Табеле 2, дате у прилогу Информације..

1. **ПРОСЕчне зараде у месецу ЈУНУ**

Просечна зарада у месецу **јуну** 2014. године у **Војводини** износила је **43.357** динара и у односу. на месец мај 2014. године **повећана** је за 1.389 динара или **за 3,3%.**

Просечна зарада у јуну 2014. године у Војводини била је **за** 1.526 динара, или за **3,5% испод** републичког **просека** . На нивоу Републике Србије зарада је износила 44.883 динарa.

Кретање зарада по месецима у Републици Србији, Војводини, и Београду, може се видети из следећег графикона:

* 1. **ПРОСЕЧНЕ ЗАРАДЕ ПО СЕКТОРИМА ДЕЛАТНОСТИ**

Посматрано по секторима делатности[[3]](#footnote-3) највиша просечна зарада у месецу јуну 2014. године на нивоу Републике Србије остварена је у сектору Информисање и комуникације – 76.656 динара и била је преко три пута већа од најниже, која је забележена у сектору Услуге смештаја и исхране – 24.991 динара. Просечне зараде по секторима делатности на нивоу Републике Србије и региона могу се видети у Табели 3, у прилогу Информације.

**Највиша** просечна зарада **у Војводини** остварена је у сектору **Рударство – 106.859** динара и била је 4,5 пута већа од **најниже** зараде остварене у сектору **Услуге смештаја и исхране – 23.566** динара, а што се може видети из следећег графичког приказа.

1. **КОНСТАТАЦИЈЕ И ОЦЕНЕ**

На основу података Републичког завода за статистику, просечна **нето зарада** **у Републици** Србији у периоду **јануар-јун** 2014. године, износила је **43.415** динара. Посматрано по регионима просечна зарада је у Београдском региону износила - 54.102 динара, **у Војводини – 41.627** динара, у Региону Јужне и Источне Србије – 37.571 динар и у Региону Шумадије и Западне Србије – 36.866 динара.

Изнад републичког просека била је само зарада у Београдском региону и то за 10.687 динара, или за 24,6%.

У свим осталим регионима, просечна зарада била је испод републичког просека. У **Војводини** је била за 1.788 динара, односно **за 4,1% испод** републичког **просека**, у Региону Јужне и Источне Србије за 5.844 динара, односно за 13,5% испод републичког просека и у Региону Шумадије и Западне Србије за 6.549 динара, или за 15,1% испод републичког просека.

У односу на исти период 2013. године просечна зарада у Републици Србији повећана је за 598 динара, или за 1,4%. **Сви региони, осим региона Војводине, забележили су номинални раст просечних зарада. У Војводини** је забележен **незнатан пад зарада - за 108 динара или 0,3%.**

Посматрано на нивоу **области** у Војводини **највишу** просечну зараду у првом полугодишту ове године остварили су запослени у **Јужнобанатској области – 45.586** динара, а **најнижу** запослени у **Западнобачкој области -36.171** динар.

У пет области просечне зараде су биле испод републичког просека. Изнад републичког просека једино су биле зараде у Јужнобачкој области – за 1.990 динара, или за 4,6% и Јужнобанатској области – за 2.171 динар, или за 5,0%.

Посматрано **по локалним самоуправама** у Војводини, најнижу просечну зараду имали су запослени у општини Пландиште – 27.293 динара, а највишу у општини Вршац – 51.807 динара.

Зараду **изнад** просека Републике Србије остварило је само **6 јединица** локалне самоуправе и то 2 града – Панчево и Нови Сад и и 4 општине- Вршац, Беочин, Бачка Паланка и Пећинци.

Посматрано **по секторима делатности** највиша просечна зарада у месецу **јуну** у Војводини остварена је у сектору Рударство – 106.859 динара и била је 4,5 пута већа од најниже зараде остварене у сектору Услуге смештаја и исхране – 23.566 динара.

1. Зараде по запосленом у Републици Србији по општинама и градовима, број 205 од 25.07.2014. године - Саопштење ЗП 14. [↑](#footnote-ref-1)
2. Индекси потрошачких цена за јун 2014. године („Сл. гласник РС“, бр.72/2014). [↑](#footnote-ref-2)
3. Републички завод за статистику, Просечне зараде, по секторима КД2010 и НСТЈ2 [↑](#footnote-ref-3)